 Tafat: d isem i tettsemmi tmetti i teqcict i wakken ad tnur am Tafat, wa ad yebɛed fellas ṭṭlam d wurfan, ɣef waya issexdem-it Akli Qbayli d isem wis sin i Tninna, i wakken ad d-ibeggen tafat id-temmuger di taddart n talwit, acku dinn-a tameṭṭut tesɛa izerfan, tesɛa awal-is ula d nettat di tmetti, ulac win ara iḥettmen fell-as ayen ur tebɣi. Annecta akk is-ǧuǧǧeg ul n Tninna, issufeɣ-itt si ṭṭlam deg wacu tedder di Tizi n waḍu. Si tama nniḍen, ira ad d-ibeggen tugna icebḥen i tesɛa taddart n Talwit.